Adelina Pestrițu este una dintre cele mai cunoscute vedete de televiziune de la noi, bucurându-se de un succes imens atât pe micile ecrane, cât și pe rețelele de socializare. Înainte să devină una dintre cele mai urmărite influencerițe de la noi, bruneta făcea ravagii pe sticlă. Era mereu prezentă pe micile ecrane, fiind la cârma unor emisiuni celebre. S-a retras de la TV și a continuat să muncească pe internet, devenind un creator de conținut. De curând, aceasta a dezvăluit că s-a gândit să revină într-un proiect de televiziune, veste care-i bucură pe fanii ei!
Adelina Pestrițu a avut o lungă carieră pe micile ecrane, acolo unde făcea ravagii odată cu fiecare apariție. S-a bucurat de mult succes în televiziune, însă la un moment dat a ales să se retragă. Vedeta s-a focusat pe drumul ei în mediul online, unde a devenit una dintre cele mai urmărite și apreciate influencerițe de la noi. Este mereu prezentă pe rețelele de socializare, își pune viața pe tavă în fața utilizatorilor și ține mereu legătura cu aceștia. Nu mai este niciun secret faptul că bruneta face bani cu nemiluita din munca de pe internet, însă recunoaște că online-ul îi ocupă mare parte din timp.
Are o activitate intensă pe Instagram, acolo unde postează activități din viața de zi cu zi, de la prima oră a dimineții și până seara când se duce la somn. În acest context, Adelina Pestrițu a recunoscut că rețelele de socializare îi ocupă foarte mult timp din viață și că au existat momente când s-a gândit la televiziune. Chiar dacă munca pe sticlă este solicitantă, nu ar ocupa la fel de mult timp din viață precum online-ul.
Adelina Pestrițu a dat de înțeles că s-ar întoarce în televiziune, însă depinde mult de proiectul la care ar lua parte. Această veste nu a putut decât să-i bucure pe fanii brunetei, care încă speră că într-o bună zi aceasta va reveni la cârma unei emisiuni.
”Online-ul îmi ocupă foarte mult timp și îmi place foarte mult ceea ce fac, dar, câteodată mi-ar mai plăcea să am și un proiect în televiziune, dar depinde ce proiect. Nu aș zice că este mai simplu în televiziune, nu e simplu deloc, dar online-ul îți ocupă cam tot timpul. Cât ești cu ochii deschiși, de dimineață până seara, ai programul ocupat. Trebuie să gândești tot timpul ceva nou pentru comunitatea ta, să filmezi, să montezi. Bineînțeles că am și eu echipa mea, nu aș putea să fac toate lucrurile astea singură, dar de partea creativă mă ocup eu”, a dezvăluit vedeta, pentru ego.ro